אשלי טיסדייל

אשלי מישל טיסדייל (באנגלית: Ashley Michelle Tisdale; נולדה ב-2 ביולי 1985) היא שחקנית, מדבבת וזמרת יהודייה-אמריקאית. היא ידועה בעיקר בתפקיד שארפי מסרטי "היי סקול מיוזיקל", בתפקיד מאדי בסדרה "החיים היפים של זאק וקודי" של ערוץ דיסני, ובדיבוב קולה של קנדיס גרטווד פלין בסדרת ההנפשה האמריקאית "פיניאס ופרב". טיסדייל נולדה במחוז מונמות' (אנ') שבניו ג'רזי. אביה נוצרי ואמה יהודייה; מגדירה עצמה כ"שייכת לשתי הדתות". אחותה הגדולה של טיסדייל, ג'ניפר, היא שחקנית ומפיקה. היא לוהקה למעל 100 פרסומות טלוויזיוניות כילדה. היא החלה את קריירת התיאטרון שלה בהשתתפות במחזות "Gypsy: A Musical Fable" וצלילי המוסיקה במרכז הקהילתי היהודי השייך למחוז מונמות', בו נולדה. בגיל 8 לוהקה לתפקיד קוזט במחזמר עלובי החיים, אותו היא ביצעה במשך שנתיים. בגיל 12, עברו טיסדייל ומשפחתה להתגורר בלוס אנג'לס, קליפורניה. תפקידה הטלוויזיוני הראשון היה בשנת 1997, בתפקיד אורח בקומדיית המצבים האמריקאית "Smart Guy" והרקיע השביעי. במקביל, החלה טיסדייל לדגמן עבור פורד מודלס. שנה לאחר מכן, טיסדייל דיבבה בסרטים מזמור חג המולד של הכלבים ובאג לייף. בשנת 2000, הופיעה בפרק של סדרת הדרמה האמריקאית בוסטון פאבליק. טיסדייל המשיכה להופיע בהופעות אורח בתוכניות טלוויזיה ולהופיע בתפקידי קולנוע משניים לאורך השנים שלאחר מכן, ביניהם תפקיד בסרט דוני דארקו. בשנת 2005, טיסדייל לוהקה כמאדי פיצפטריק בסדרת הטלוויזיה של ערוץ דיסני, החיים היפים של זאק וקודי, והמשיכה בתפקידה עד לשנת 2008. התוכנית הייתה להצלחה גדולה וטיסדייל קיבלה בזכותה את פרס בחירת הילדים של ניקלודיאון. טיסדייל עלתה לתודעה העולמית בזכות תפקידה כשארפיי אוונס בטרילוגיית הסרטים היי סקול מיוזיקל. הסרט הראשון בטרילוגיה, שיצא בתחילת שנת 2006, זכה להצלחה רבה בארצות הברית ובעולם והיה לסרט המצליח ביותר של ערוץ דיסני לשנה זו, עם מעל ל-7 מיליון צופים. פסקול הסרט, שכלל מספר שירים שבוצעו על ידי טיסדייל, מעל מיליוני עותקים ברחבי העולם. השיר "What I've Been Looking For", אותו ביצעה יחד עם השחקן לוקאס גראביל, היה לשיר הראשון של טיסדייל שנכנס למצעד הבילבורד הוט 100, כשהגיע למקום ה-35 במצעד. באותה השנה יצאה טיסדייל לסיבוב הופעות עם צוות השחקנים על מנת לקדם את הסרט. במקביל, טיסדייל החלה להופיע בפסקולים עבור ערוץ דיסני, והוציאה לאור גרסת כיסוי לשיר "Kiss the Girl" על מנת לקדם את ההוצאה המחודשת של סרט ההנפשה בת הים הקטנה. עם הצלחת סרטי היי סקול מיוזיקל, טיסדייל קיבלה חוזה הקלטות בוורנר רקורדס, היא החלה לעבוד על אלבום הבכורה שלה בשנת 2006. "Be Good to Me" יצא כסינגל המוביל של האלבום, בעוד "He Said She Said" יצא לאור לאחר מכן כסינגל השני. אלבום הבכורה של טיסדייל, Headstrong, יצא לאור בפברואר 2007. האלבום זכה להצלחה והגיע למקום ה-5 במצעד הבילבורד הוט 100, וכמו כן במעמד אלבום זהב בארצות הברית, ארגנטינה ואירלנד. שני הסינגלים הנוספים מהאלבום הופצו במדינות נבחרות באירופה. טיסדייל יצאה לסיבוב הופעות מצומצם לקידום האלבום בארצות הברית. בנוסף, הפיקה טיסדייל סרט תיעודי המתעד את תהליך הפקת האלבום בשם "There's Something About Ashley". טיסדייל חזרה על תפקידה כשארפיי אוונס בשנת 2007 בסרט היי סקול מיוזיקל 2. הסרט היה לסרט הנצפה ביותר בתולדות ערוץ דיסני, כשמעל ל-17 מיליון אנשים צפו בשידור הבכורה של הסרט, ובכך הפך הסרט להצלחה מיידית. פסקול הסרט הגיע לראש מצעד הבילבורד 200. טיסדייל הצטרפה לצוות המדבבים של תוכנית ההנפשה פיניאס ופרב בערוץ דיסני. התוכנית זכתה להצלחה רבה בקרב צופים ומבקרים. טיסדייל נשארה בסדרה עד סיומה בשנת 2015, וחזרה על תפקידה בסרטי טלוויזיה שונים. בשנת 2008 הקימה טיסדייל את חברת ההפקה שלה, Blondie Girl Productions. סרט הטלוויזיה דמיין את זה היה להופעת הבכורה של טיסדייל כמפיקה בפועל וכשחקנית בתפקיד ראשי. טיסדייל הופיעה שוב כשארפיי אוונס בסרט הקולנוע היי סקול מיוזיקל 3. הופעה בסרט זיכתה אותה בפרס הסרטים של MTV ל"שחקנית הפורצת" בשנת 2009. טיסדייל הוציאה באפריל 2009 את "It's Alright, It's OK", סינגל הבכורה מתוך אלבומה השני, Guilty Pleasure, שיצא לאור ביוני 2009. הסינגל השני מתוך האלבום, "Crank It Up", יצא במדינות נבחרות באירופה. לאחר צאת האלבום, סיימה טידייל את חוזה ההקלטות של עם וורנר רקורדס. בשנת 2009 כיכבה טיסדייל בסרט חייזרים בעליית הגג. בשנת 2010 החלה טיסדייל את תפקידה כסוואנה מונרו בסדרה הלקטס של The CW לצד אליסון מישלקה, הסדרה בוטלה לאחר עונה אחת. בנוסף, דיבבה טיסדייל בסדרות איש משפחה והמופע של קליבלנד. באוגוסט 2011 יצא בערוץ דיסני הסרט ההרפתקה המדהימה של שארפיי, בו היא חוזרת על דמותה כשארפיי אוונס בסרט ספין אוף. בשנת 2012, השתתפה ככוכבת אורחת בפרק של הסדרה לגדל את הופ. טיסדייל גם הופעה בשני פרקים בעונת החמישית של הסדרה ילדי האנרכיה. בשנת 2012 הייתה טיסדייל מפיקה בפועל של הריאליטי "Miss Advised". בשנת 2013, שודר בערוץ E! ספיישל טלוויזיוני מיוחד שהופק על ידי טיסדייל בשם "Inner Circle", המתרכז במערכת היחסים שלה עם השחקנית ונסה הדג'נס. בשנה שלאחר מכן טיסדייל עבדה שוב עם ערוץ דיסני בסרט קלאוד 9, בו עבדה כמפיקה בפועל. סדרת הקומדיה רעבה לאהבה בכיכובה של אמילי אוסמנט, מופקת גם על ידי טיסדייל; באפריל 2013 כיכבה טיסדייל במת לצעוק 5. טיסדייל גילמה דמות משחנית בקומדיית המצבים "Super Fun Night" לצד רבל וילסון וב"The Crazy Ones" לצד רובין ויליאמס. באותה השנה, דיבבה טיסדייל את דמותה של סברינה ספלמן בסדרת ההנפשה סברינה: סודות של מכשפה בתיכון. בסוף 2013 הוציאה לאור באופן עצמאי את השיר "You're Always Here". טיסדייל התארסה לזמר כריסטופר פרנץ' בשנת 2013, לאחר שיצאו במשך יותר משנה; הזוג נישא בספטמבר 2014. בשנת 2015 טיסדייל כיכבה בקומדיית המצבים "Clipped". התכנית בוטלה לאחר עונה אחת. טיסדייל השיקה קולקציית איפור בשם Illuminate בשנת 2016. בתחילת שנת 2016, יזם ערוץ דיסני ספיישל איחוד טלוויזיוני של כוכבי סרטי היי סקול מיוזיקל, לכבוד עשור לצאת הסרט הראשון, שזכה לסיקור תקשורתי בעולם. טיסדייל ובעלה החלו לפרסם גרסאות כיסוי לשירים שונים בעמוד היוטיוב שלה. בין היתר פורסמו דואטים עם ונסה הדג'נס, לוקאס גראביל, דבי ראיין וליאה מישל. עשור לאחר צאת אלבום האולפן השני שלה, טיסדייל הוציאה לאור את Symptoms, אלבום האולפן השלישי שלה. ביוני 2019 טיסדייל החלה לככב בקומדיית המצבים "Carol's Second Act" לצד פטרישיה היטון, התכנית בוטלה לאחר עונה אחת. במאי 2020, הוציאה טיסדייל את הסינגל "Lemons". ב-28 באוגוסט 2020 יצא לאור הסרט "פיניאס ופרב הסרט: קנדיס נגד היקום" בדיסני+ בו טיסדייל שבה לדבב את דמותה של קנדיס. באוקטובר 2020 הוכרז כי טיסדייל תהיה חברת פאנל בספין-אוף של פורמט הזמר במסכה, "הרקדן במסכה" לצד קן ג'ונג, פאולה עבדול, ובריאן אוסטין גרין. התכנית עלתה בדצמבר אותה שנה וירדה מהאוויר בפברואר 2021 לאחר עונה אחת. בשנת 2014 התחתנה עם כריסטופר פרנץ'. ב-23 במרץ 2021 נולדה בתם הראשונה, ג'ופיטר אייריס פרנץ'. טיסדייל סבלה מהיפרדות בטנית לאחר לידת בתה. 2007 – Headstrong.Headstrong 2009 – Guilty Pleasure 2019 – SymptomsSymptoms 2006: We're All in This Together (עם כוכבי היי סקול מיוזיקל) 2006: Be Good to Me 2007: He Said She Said 2007: What Time Is It? (עם כוכבי היי סקול מיוזיקל 2) 2008: Not Like That 2008: Suddenly 2008: Now or Never (עם כוכבי היי סקול מיוזיקל 3) 2008: I Want It All (עם לוקאס גראביל) 2008: A Night to Remember (עם כוכבי היי סקול מיוזיקל 3) 2009: It's Alright, It's OK 2009: Crank It Up 2018: Voices in My Head 2019: Love Me & Let Me Go 2020: Lemons אתר האינטרנט הרשמי של אשלי טיסדייל אשלי טיסדייל, ברשת החברתית פייסבוק אשלי טיסדייל, ברשת החברתית אקס (טוויטר) אשלי טיסדייל, ברשת החברתית אינסטגרם אשלי טיסדייל, ברשת החברתית טיקטוק אשלי טיסדייל, סרטונים בערוץ היוטיוב אשלי טיסדייל, באתר פינטרסט אשלי טיסדייל, במסד הנתונים הקולנועיים IMDb (באנגלית) אשלי טיסדייל, באתר AllMovie (באנגלית) אשלי טיסדייל, באתר Rotten Tomatoes (באנגלית) אשלי טיסדייל, באתר Metacritic (באנגלית) אשלי טיסדייל, במסד הנתונים הקולנועיים KinoPoisk (ברוסית) אשלי טיסדייל, באתר אפל מיוזיק (באנגלית) אשלי טיסדייל, באתר ספוטיפיי אשלי טיסדייל, באתר סאונדקלאוד (באנגלית) אשלי טיסדייל, באתר Last.fm (באנגלית) אשלי טיסדייל, באתר AllMusic (באנגלית) אשלי טיסדייל, באתר MusicBrainz (באנגלית) אשלי טיסדייל, באתר דיזר אשלי טיסדייל, באתר Yandex.Music (ברוסית) אשלי טיסדייל, באתר Discogs (באנגלית) אשלי טיסדייל, באתר Songkick (באנגלית) אשלי טיסדייל, באתר Genius אשלי טיסדייל, באתר SecondHandSongs אשלי טיסדייל, באתר בילבורד (באנגלית) אשלי טיסדייל, באתר טיידל (באנגלית) אשלי טיסדייל, באתר Tv.com עומר ברק, העם הנבחר: שבע היהודיות הלוהטות ביותר בעולם, באתר Xnet‏, 3 ביולי 2005 Scholastic News: Movies, TV, Music, web.archive.org, ‏2012-09-26 Ashley Tisdale | Biography, Movie Highlights and Photos, AllMovie (באנגלית) Ashley Tisdale | Biography & History, AllMusic (באנגלית) Jocelyn Vena, Ashley Tisdale Recalls Her 'Donnie Darko' Role, MTV News (באנגלית) חיית במה: ריאיון עם אשלי טיסדייל, באתר nrg, ‏27 ביוני 2011 (ארכיון) Entertainment News, Celebrity News, Celebrity Gossip | E! News, E! Online (באנגלית) Andrew Gans, Stars of TV's 'High School Musical' to Tour in Concert Version, Playbill, ‏Tue Oct 24 11:09:00 EDT 2006 (באנגלית) Disneymania 5; Various artists, אמאזון, ‏1 בינואר 2007 There's Something About Ashley: The Story of Headstrong., www.amazon.com Ashley And Jennifer Tisdale Talk Blondie Girl Productions And Being Women In Hollywood, פורבס, ‏23 במאי 2018 חייזרים בעליית הגג, באתר וואלה! סרטים, ‏2009-09-22 (ארכיון) Watch: Inside Vanessa & Ashley's Inner Circle, E! Online, ‏Sat Aug 03 12:10:00 PDT 2013 (באנגלית) "מת לצעוק 5": מצחיק כמו מוות בייסורים, באתר ynet, 17 באפריל 2013 MTV News Staff, Rebel Wilson Has A 'Super Fun Night' With Ashley Tisdale, MTV News (באנגלית) Exclusive: Ashley Tisdale to Guest on The Crazy Ones, E! Online, ‏Wed Oct 09 11:00:00 PDT 2013 (באנגלית) בידור - כוכבת הילדים מתבגרת, ומתחתנת!, באתר פרוגי, ‏2014-09-19 (ארכיון) סטייל - לא רק ג'יג'י: המפורסמות שהוציאו קולקציית איפור, באתר פרוגי, ‏2017-10-15 (ארכיון) בידור - מרגיש חלום: כוכבי "היי סקול מיוזיקל" מתאחדים אחרי עשור!, באתר פרוגי, ‏2016-01-18 (ארכיון) בידור - מהמסך אל הרשת: הכוכבים האהובים שעברו ליוטיוב, באתר פרוגי, ‏2019-11-27 (ארכיון) Nellie Andreeva, Nellie Andreeva, ‘Man With A Plan’, ‘Tommy’, ‘Carol’s Second Act’ & ‘Broke’ Canceled By CBS, Deadline, ‏2020-05-06 (באנגלית) Ashley Tisdale Drops New Tune ‘Lemons’ – Listen Now!, Ashley Tisdale Drops New Tune ‘Lemons’ – Listen Now! | Ashley Tisdale, First Listen, Music : Just Jared Jr. (באנגלית)(הקישור אינו פעיל) Poptimes News Team, All Upcoming Disney Movies: New Disney Live-Action, Animation, Pixar, Marvel, 20th Century, And Searchlight, Pop Times UK, ‏15 ביולי 2020 (באנגלית) (ארכיון) Thorne, Will (28 באוקטובר 2020). "The Masked Singer Spinoff The Masked Dancer Taps Craig Robinson as Host". Variety. ארכיון מ-1 בנובמבר 2020. נבדק ב-28 באוקטובר 2020. {{cite web}}: (עזרה) Del Rosario, Alexandra (28 באוקטובר 2020). "The Masked Dancer: Craig Robinson Set To Host The Masked Singer Spinoff". Deadline Hollywood. ארכיון מ-2 בנובמבר 2020. נבדק ב-28 באוקטובר 2020. {{cite web}}: (עזרה) Ashley Tisdale (@ashleytisdale), Instagram photos and videos, ‏24 במרץ 2021 Angeline Jane Bernabe, Ashley Tisdale opens up about healing from postpartum diastasis recti condition, ABC News, ‏25 באפריל 2022